تېرو ۲۴ ساعتونو کې د سرې میاشتې د فعالیتونو خبرونه: ارزګان: د وروستیو ورښتونو له امله له ۲ زیانمنو شویو کورنیو سره د ۳ قلمه غیر خوراکی توکو مرسته وشوه، چې هرې کورنۍ ته ۴ کمپلې، ۱ د پخلنځی سیټ او ۴ د اوبو بوشکې ورکړل شوې . کابل/ پکتیا: یوه کورنۍ د کابل ولایت په بګرامیو ولسوالۍ او یوه کورنۍ د پکتیا ولایت په وزې ځدراڼ ولسوالۍ کې چې د ورښتونو له امله زیانمنې شوې وې، له دواړو کورنیو سره د ۴ قلمه غیر خوراکی توکو مرسته وشوه چې کمپلې، ترپالونه، د پخلنځی توکی او د اوبو بوشکې په کې شاملې وې، ورکړل شوې.